L'Ajuntament inverteix altres 3,9 milions d'euros en la millora de l'asfaltat i voreres de més de 100 carrers a La Canyada
17/10/2022

# L'Ajuntament inverteix altres 3,9 milions d'euros en la millora de l'asfaltat i voreres de més de 100 carrers a La Canyada

[![L'Ajuntament inverteix altres 3,9 milions d'euros en la millora de l'asfaltat i voreres de més de 100 carrers a La Canyada](/images/noticias/2022/10/8400/8400_lg.jpg)](/images/noticias/2022/10/8400/8400_lg.jpg)

17.10.2022

*   L'actuació se centra en la reparació de calçada i paviments, així com la seua remodelació per a continuar fent els carrers de la zona residencial més accessibles tant per a vianants com per a vehicles.
*   Aquesta quantitat se suma a la inversió de més 15 milions d'euros que s'ha realitzat des de 2015 en projectes urbanístics de millora de carrers a La Canyada a través del Pla Transforma municipal.

L'Ajuntament de Paterna està duent a terme un nou projecte urbanístic d'asfaltat i pavimentat a La Canyada per a continuar millorant els carrers i voreres de la zona.

L'actuació s'ha centrat en la renovació de les antigues voreres i implantació de les noves, on s'han integrat passos de vianants accessibles. El projecte, que s'ha iniciat enguany i compta amb un pressupost inicial de 3,9 milions d'euros, ja s'està implementat als carrers 203, 217, 219, 600 i 606.

La zona residencial s'ha dividit en 18 àrees diferents en les quals s'han fet els treballs durant les últimes setmanes. En total, seran més de 100 les vies que s'optimitzaran en finalitzar aquesta iniciativa.

Mitjançant aquest nou projecte no sols es millora l'estat dels carrers de La Canyada, sinó que s'adapten a la nova normativa, mitjançant la creació de passos de vianants on es prioritza l'accessibilitat de persones amb mobilitat reduïda.

Els treballs consisteixen en la millora de l'accessibilitat en diverses vies tant per a vianants com per a vehicles en la zona residencial. En particular, s'han realitzat actuacions en voreres, calçada i reparacions de desperfectes.

Una altra de les accions ha sigut l'augment de l'amplària en zones de voreres estretes. També s'ha efectuat l'estudi per al paviment alçat per les arrels d'arbres, mitjançant l'increment de la resistència del paviment a compressió per a assegurar una major duració de la reparació realitzada. A més del tall selectiu d'arrels, s'estan ampliant escocells ja existents per al creixement adequat de l'arbratge.

Quant a l'asfalt, Campos ha explicat que _“els treballs s'han centrat en la millora de l'aglomerat asfàltic, que s'ha vist afectat no sols per les arrels sinó també per un ús indegut, i en aquests treballs de reposició s'inclouran la reparació, la pavimentació, així com la pintura viària”._

Aquestes actuacions formen part del Pla Transforma, el programa d'obres que l'Equip de Govern socialista duu a terme des de 2015 per a optimitzar l'ordenació i mobilitat urbana de la ciutat, mitjançant el qual s'ha donat resposta a moltes incidències que els paterners i paterneres han posat en coneixement del consistori.

En total, des de l'any 2015 en el marc d'aquesta iniciativa urbanística s'han invertit per a la millora d'asfaltat i voreres més de 15 milions d'euros sol a La Canyada, 30 milions en tot el terme municipal, als quals se sumen els 3,9 milions d'euros que aquest nou projecte destinarà a la millora del traçat urbà i per als vianants en aquesta àrea residencial.